b"\n_START_ARTICLE_\nMontserrat Espallargas\n_START_SECTION_\nBiografia\n_START_PARAGRAPH_\nHa escrit eminentment novel\xc2\xb7la i relats. Ha guanyat diversos premis literaris entre els quals destaquen el Premi Ferran Canyameres de Novel\xc2\xb7la d'\xc3\x92mnium Cultural i el Premi Recvll Joaquim Ruyra de Narrativa. _NEWLINE_Despr\xc3\xa9s de llicenciar-se en Ci\xc3\xa8ncies de la Informaci\xc3\xb3 va treballar en diversos mitjans de comunicaci\xc3\xb3 i, de seguida, va passar a dirigir  diferents departaments de comunicaci\xc3\xb3, entre altres, els de la Conselleria de Cultura, Educaci\xc3\xb3 i Esports del Govern Balear, el Consell Insular de Mallorca, la Universitat Rovira i Virgili, el desaparegut partit Uni\xc3\xb3 Mallorquina i l\xe2\x80\x99empresa Novaforma._NEWLINE_En l\xe2\x80\x99actualitat exerceix de docent d\xe2\x80\x99adults en les mat\xc3\xa8ries de catal\xc3\xa0, castell\xc3\xa0 i habilitats comunicatives,  tasca que compatibilitza amb l\xe2\x80\x99exercici d\xe2\x80\x99una consulta privada per a la lluita contra l\xe2\x80\x99assetjament escolar i el mobbing laboral._NEWLINE_Durant molts anys ha compaginat l\xe2\x80\x99escriptura liter\xc3\xa0ria amb l\xe2\x80\x99ensenyament de t\xc3\xa8cniques narratives Tamb\xc3\xa9 ha treballat en l'elaboraci\xc3\xb3 de guions televisius per a TVE._NEWLINE_La seva producci\xc3\xb3 liter\xc3\xa0ria compr\xc3\xa8n la novel\xc2\xb7la i els relats breus. Ha participat, tamb\xc3\xa9, en obres col\xc2\xb7lectives de diferents autors."